ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഇന്ത്യൻ വ്യോമസേനയുടെ ആദ്യ പൈതൃക കേന്ദ്രത്തെ പ്രധാനമന്ത്രി അഭിനന്ദിച്ചു
ചണ്ഡീഗഡിലെ ഇന്ത്യൻ വ്യോമസേനയുടെ ആദ്യ പൈതൃക കേന്ദ്രത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രതിരോധ മന്ത്രി ശ്രീ രാജ്നാഥ് സിംഗിന്റെ ട്വീറ്റ് റീട്വീറ്റ് ചെയ്തുകൊണ്ട് പ്രധാനമന്ത്രി പറഞ്ഞു;
"ഇത് പ്രശംസനീയമായ ഒരു ശ്രമമാണ്, ഇത് നമ്മുടെ രാജ്യത്തിന് നമ്മുടെ വ്യോമസേനയുടെ സമ്പന്നമായ സംഭാവനകളെ കൂടുതൽ എടുത്തുകാണിക്കും."
This is a commendable effort, which will further highlight the rich contribution of our Air Force to our nation. https://t.co/yGX17zTgGW
— Narendra Modi  May 8, 2023
ആരോഗ്യ, കുടുംബക്ഷേമ മന്ത്രാലയം
ഇന്ത്യ ഗവണ്മെന്റ് ഇതുവരെ സംസ്ഥാന, കേന്ദ്ര ഭരണ പ്രദേശങ്ങൾക്കായി 16 കോടി വാക്സിൻ ഡോസുകൾ സൗജന്യമായി നൽകി.
ന്യൂഡൽഹി, 28 , 2021
കോവിഡ് -19 പ്രതിരോധ കുത്തിവയ്പ്പിന്റെ ഉദാരവൽക്കരിച്ചതും ത്വരിതഗതിയിലുള്ളതുമായ മൂന്നാം ഘട്ടം 2021 മെയ് 1 ആരംഭിക്കും. പ്രതിരോധ കുത്തിവെപ്പിന് പുതിയതായി യോഗ്യത നേടിയ ജനസംഖ്യാ വിഭാഗത്തിന്റെ രജിസ്ട്രേഷൻ ഇന്ന്  വൈകുന്നേരം 4 മണി മുതൽ ആരംഭിക്കും.ഗുണഭോക്താക്കൾക്ക് CoWINportal  ൽ നേരിട്ടോ അല്ലെങ്കിൽ ആരോഗ്യ സേതു ആപ്പ് വഴിയോ രജിസ്റ്റർ ചെയ്യാൻ കഴിയും.
.സംസ്ഥാനങ്ങൾക്കും , കേന്ദ്ര ഭരണ പ്രദേശങ്ങൾക്കുമായി ഇന്ത്യ ഗവൺമെന്റ് ഇതുവരെ 16 കോടി വാക്സിൻ ഡോസുകൾ  സൗജന്യമായി നൽകിയിട്ടുണ്ട്.ഇതിൽ വേസ്റ്റേജ് വന്നതുൾപ്പടെ മൊത്തം ഉപഭോഗം 14,89,76,248 ഡോസുകളാണ് . ഒരു കോടിയിലധികം കോവിഡ് വാക്സിൻ ഡോസുകൾ  ഇപ്പോഴും സംസ്ഥാനങ്ങളുടെയും കേന്ദ്ര ഭരണ പ്രദേശങ്ങളുടെയും കൈവശം ജനങ്ങൾക്ക് നൽകാനായി ലഭ്യമാണ്.
57 ലക്ഷത്തിൽ കൂടുതൽ വാക്സിൻ ഡോസുകൾ അടുത്ത 3 ദിവസത്തിനുള്ളിൽ സംസ്ഥാനങ്ങൾക്കും , കേന്ദ്ര ഭരണ പ്രദേശങ്ങളിലും ലഭിക്കും.
IE
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 192.85 കോടിയിലധികം വാക്സിന് ഡോസുകള്
ഉപയോഗിക്കാത്ത 19.90 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,92,85,90,115
ബാക്കിയുള്ളത്
19,90,98,860
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 192.85 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 19.90 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
--ND--
(Visitor Counter : 94
പ്രധാനമന്ത്രിയുടെ ഓഫീസ്
ജസ്റ്റിസ്  എം. രാമ ജോയിസിന്റെ നിര്യാണത്തിൽ പ്രധാനമന്ത്രിയുടെ അനുശോചനം
ജസ്റ്റിസ്  എം. രാമ ജോയിസിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തി.
"ജസ്റ്റിസ്  എം. രാമ ജോയിസ് ഉയർന്ന ബുദ്ധിശാലിയും, നിയമജ്ഞനുമായിരുന്നു. ഇന്ത്യയുടെ ജനാധിപത്യ നിർമ്മിതിയെ കൂടുതൽ കരുത്തുറ്റതാക്കുന്നതിന് നൽകിയ സമ്പന്നമായ ധൈഷണിക സംഭാവനകളുടെ പേരിൽ അദ്ദേഹം ആരാധിക്കപ്പെടും. അദ്ദേഹത്തിന്റെ വേർപാടിൽ ദുഃഖിക്കുന്നു. ഈ ദുഃഖകരമായ വേളയിൽ അദ്ദേഹത്തിന്റെ കുടുംബത്തോടും ആരാധകരോടുമൊപ്പമാണ് എന്റെ ചിന്തകൾ. ഓം ശാന്തി. "
ആരോഗ്യ, കുടുംബക്ഷേമ മന്ത്രാലയം
133 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 133 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
22.70 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പ്രത്യേക സേവനങ്ങളും ഫീച്ചറുകളും
മധ്യമേഖലാ പ്രാദേശിക തപാല് അദാലത്ത്
2022 രണ്ടാം പാദത്തിലെ, കേരള സർക്കിളിന്റെ മധ്യമേഖലാ പ്രാദേശിക തപാല് അദാലത്ത്, 2022 ജൂൺ 22-ന് ഗാന്ധി നഗര് മാവേലി റോഡിലുള്ള മധ്യമേഖലാ പോസ്റ്റ്മാസ്റ്റര് ജനറല് ഓഫീസില്, ഗൂഗിൾ മീറ്റ് വഴി ഓൺലൈൻ ആയി നടത്തും.
കൊച്ചി ആസ്ഥാനമായ മധ്യ മേഖലയിൽ  വരുന്ന മാവേലിക്കര, ആലപ്പുഴ, ചങ്ങനാശ്ശേരി, കോട്ടയം, ഇടുക്കി, ആലുവ, എറണാകുളം, ഇരിങ്ങാലക്കുട, തൃശൂര്, ലക്ഷദ്വീപ് ഡിവിഷനുകള്ക്ക് കീഴിലുള്ള പോസ്റ്റ് ഓഫീസുകളിലെ കൗണ്ടര് സേവനങ്ങള്, സേവിങ്സ് ബാങ്ക്, മണിയോഡര് തുടങ്ങിയവ സംബന്ധിച്ച പരാതികള് അദാലത്തില് പരിഗണിക്കും.
പരാതികള്/അഭിപ്രായങ്ങൾ അദാലത്തില് ഉന്നയിക്കാന് ആഗ്രഹിക്കുന്നവര് adpgcr.keralapost[at]gmail[dot]com, pmgcr.keralapost[at]gmail[dot]com എന്ന ഇ-മെയിൽ വിലാസങ്ങളിലോ, അല്ലെങ്കിൽ ശ്രീ എം. പി. രമേശ്, അസിസ്റ്റന്റ് ഡയറക്ടര് , ഓഫിസ് ഓഫ് ദ് പോസ്റ്റ്മാസ്റ്റര് ജനറല്, സെന്ട്രല് റീജിയണ്, കൊച്ചി- 682020 എന്ന വിലാസത്തിലോ 2022 ജൂൺ 12-നോ അതിനു മുന്പോ ആയി ലഭിക്കുന്നവിധത്തില് അയക്കേണ്ടതാണ്.
പരാതികൾ അയക്കുന്നവർ മൊബൈൽ നമ്പറും ഇ-മെയിൽ വിലാസവും പരാതിയിൽ കൃത്യമായി രേഖപ്പെടുത്തിയിരിക്കണം.
പരാതികൾ അയക്കുന്നവര്ക്കുള്ള ഗൂഗിൾ മീറ്റ് ഐഡിയും സമയവും ഇ-മെയിൽ വഴി നേരിട്ട് അറിയിക്കുന്നതാണ്.
മുന് അദാലത്തുകളില് പരിഗണിക്കപ്പെട്ടിട്ടുള്ള പരാതികള് അയക്കേണ്ടതില്ല.
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
ന്യൂ ഡൽഹി: ജൂൺ 23 , 2023
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ് , 2017 സെപ്റ്റംബർ മുതൽ 2023 ഏപ്രിൽ വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള റിപ്പോർട്ട് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്.
വിശദമായ റിപ്പോർട്ടിന് ലിങ്കിൽ ക്ലിക്ക് ചെയ്യുക:
(Visitor Counter : 55
പ്രധാനമന്ത്രിയുടെ ഓഫീസ്
സ്വീഡൻ പ്രധാനമന്ത്രിയുമായി പ്രധാനമന്ത്രിയുടെ കൂടിക്കാഴ്ച
കോപ്പൻഹേഗനിൽ നടക്കുന്ന 2-ാമത് ഇന്ത്യ-നോർഡിക് ഉച്ചകോടിയുടെ ഭാഗമായി സ്വീഡൻ പ്രധാനമന്ത്രി ശ്രീമതി മഗ്ദലീന ആൻഡേഴ്സണുമായി പ്രധാനമന്ത്രി ശ്രീ നരേന്ദ്ര മോദി കൂടിക്കാഴ്ച നടത്തി. ഇരു നേതാക്കളും തമ്മിലുള്ള ആദ്യ കൂടിക്കാഴ്ചയായിരുന്നു ഇത്.
ഇന്ത്യയും സ്വീഡനും പൊതുവായ മൂല്യങ്ങളെ അടിസ്ഥാനമാക്കി ദീർഘകാലമായി അടുത്ത ബന്ധം പുലർത്തുന്നു; ശക്തമായ ബിസിനസ്സ്, നിക്ഷേപം, ഗവേഷണ-വികസന ബന്ധങ്ങൾ; ആഗോള സമാധാനത്തിനും സുരക്ഷയ്ക്കും വികസനത്തിനും സമാനമായ സമീപനങ്ങളും. നവീനാശയം സാങ്കേതികവിദ്യ , നിക്ഷേപം, ഗവേഷണ -വികസന സഹകരണങ്ങൾ എന്നിവ ഈ ആധുനിക ബന്ധത്തിന്റെ അടിത്തറ നൽകുന്നു. 2018-ലെ ഇന്ത്യ-നോർഡിക് ഉച്ചകോടിയുടെ ഭാഗമായി പ്രധാനമന്ത്രി മോദിയുടെ സ്വീഡൻ സന്ദർശന വേളയിൽ, ഇരു രാജ്യങ്ങളും വിപുലമായ സംയുക്ത പ്രവർത്തന പദ്ധതി സ്വീകരിക്കുകയും സംയുക്ത നവീനാശയ പങ്കാളിത്തത്തിൽ ഒപ്പുവെക്കുകയും ചെയ്തിരുന്നു.
ഇന്നത്തെ കൂടിക്കാഴ്ചയിൽ ഇരു നേതാക്കളും ഉഭയകക്ഷി പങ്കാളിത്തത്തിലെ പുരോഗതി വിലയിരുത്തി. ലീഡ് ഐടി സംരംഭം കൈവരിച്ച പുരോഗതിയിലും അവർ സംതൃപ്തി രേഖപ്പെടുത്തി. ലോകത്തിലെ ഏറ്റവും ഭാരമേറിയ ഹരിതഗൃഹ വാതകം  പുറംതള്ളുന്ന വ്യവസായങ്ങളെ കുറഞ്ഞ കാർബൺ സമ്പദ്വ്യവസ്ഥയിലേക്ക് നയിക്കാൻ സഹായിക്കുന്നതിന് 2019 സെപ്റ്റംബറിൽ യുഎൻ കാലാവസ്ഥാ ആക്ഷൻ ഉച്ചകോടിയിൽ വ്യവസായ പരിവർത്തനം  സംബന്ധിച്ച ഒരു ലീഡർഷിപ്പ് ഗ്രൂപ്പ് രൂപീകരിക്കുന്നതിനുള്ള ഇന്ത്യ-സ്വീഡൻ സംയുക്ത ആഗോള സംരംഭമായിരുന്നു ഇത്. 16 രാജ്യങ്ങളും 19 കമ്പനികളുമായി അതിന്റെ അംഗത്വം ഇപ്പോൾ 35 ആയി ഉയർന്നു.
നവീകരണം, കാലാവസ്ഥാ സാങ്കേതികവിദ്യ, കാലാവസ്ഥാ പ്രവർത്തനം, ഹരിത ഹൈഡ്രജൻ, ബഹിരാകാശം, പ്രതിരോധം, സിവിൽ വ്യോമയാനാം, ആർട്ടിക്, ധ്രുവ ഗവേഷണം, സുസ്ഥിര ഖനനം, വ്യാപാരം, സാമ്പത്തിക ബന്ധങ്ങൾ തുടങ്ങിയ മേഖലകളിൽ സഹകരണം ശക്തമാക്കുന്നതിനുള്ള സാധ്യതകളും ഇരു നേതാക്കളും ചർച്ച ചെയ്തു.
മേഖലാ , ആഗോള സംഭവവികാസങ്ങളെക്കുറിച്ചും ചർച്ചകൾ നടന്നു.
--ND--
(
പ്രധാനമന്ത്രിയുടെ ഓഫീസ്
ത്രിപുര മുഖ്യമന്ത്രി പ്രധാനമന്ത്രിയെ സന്ദർശിച്ചു
ത്രിപുര മുഖ്യമന്ത്രി പ്രൊഫ. മണിക് സാഹ ഇന്ന് പ്രധാനമന്ത്രിയെ സന്ദർശിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു:
"ത്രിപുര മുഖ്യമന്ത്രി ഡോ.മണിക്സാഹ പ്രധാനമന്ത്രി നരേന്ദ്രമോദിയെ സന്ദർശിച്ചു."
പ്രധാനമന്ത്രിയുടെ ഓഫീസ്
സിബിഎസ്ഇ പരീക്ഷയിൽ വിജയം കൈവരിച്ച പന്ത്രണ്ടാം ക്ലാസ് വിദ്യാർത്ഥികളെ പ്രധാനമന്ത്രി അഭിനന്ദിച്ചു
സിബിഎസ്ഇ പരീക്ഷയിൽ വിജയം കൈവരിച്ച പന്ത്രണ്ടാം ക്ലാസ് വിദ്യാർത്ഥികളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. യുവസുഹൃത്തുക്കളെന്ന് അവരെ അഭിസംബോധന ചെയ്ത അദ്ദേഹം ശോഭയുള്ളതും സന്തുഷ്ടവും ആരോഗ്യകരവുമായ ഒരു ഭാവി ആശംസിച്ചു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു
"പന്ത്രണ്ടാം ക്ലാസ് സിബിഎസ്ഇ പരീക്ഷകളിൽ വിജയിച്ച എന്റെ യുവസുഹൃത്തുക്കൾക്ക് അഭിനന്ദനങ്ങൾ. ശോഭയുള്ളതും സന്തോഷകരവും ആരോഗ്യകരവുമായ ഭാവിക്ക് ആശംസകൾ.
കൂടുതൽ കഠിനാധ്വാനം ചെയ്യാമായിരുന്നുവെന്നോ, മികച്ച പ്രകടനം നടത്താൻ കഴിയുമായിരുന്നുവെന്ന് തോന്നുന്നവരോട്, ഞാൻ പറയാൻ ആഗ്രഹിക്കുന്നു - നിങ്ങളുടെ അനുഭവത്തിൽ നിന്ന് പാഠം ഉൾക്കൊണ്ട് നിങ്ങളുടെ തല ഉയർത്തിപ്പിടിക്കുക. ശോഭയുള്ളതും അവസരങ്ങൾ നിറഞ്ഞതുമായ ഒരു ഭാവി നിങ്ങളെ കാത്തിരിക്കുന്നു. നിങ്ങളിൽ ഓരോരുത്തരും കഴിവുകളുടെ ശക്തികേന്ദ്രമാണ്. എല്ലായ്പ്പോഴും എന്റെ ആശംസകൾ.
ഈ വർഷം പന്ത്രണ്ടാം ക്ലാസ് ബോർഡ് പരീക്ഷയ്ക്ക് ഹാജരായ ബാച്ച് ഇതപര്യന്തമില്ലാത്ത സാഹചര്യങ്ങളിലാണ് പരീക്ഷ യെഴുതിയത്.
കഴിഞ്ഞ വർഷം വിദ്യാഭ്യാസ ലോകം നിരവധി മാറ്റങ്ങൾക്ക് സാക്ഷ്യം വഹിച്ചു. എന്നിരുന്നാലും, അവർ പുതിയ പതിവുകളുമായി പൊരുത്തപ്പെടുകയും അവരുടെ മികച്ചത് നൽകുകയും ചെയ്തു. അവരിൽ അഭിമാനിക്കുന്നു!.
പ്രധാനമന്ത്രിയുടെ ഓഫീസ്
ഛത്തീസ്ഗഢിലെ ജനങ്ങൾക്ക് സംസ്ഥാന രൂപീകരണ ദിനത്തിൽ പ്രധാനമന്ത്രി ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി ഛത്തീസ്ഗഢിലെ ജനങ്ങൾക്ക് സംസ്ഥാന രൂപീകരണ ദിനത്തിൽ ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
"ഛത്തീസ്ഗഢിന്റെ സ്ഥാപക ദിനത്തിൽ സംസ്ഥാനത്തെ എല്ലാ ജനങ്ങൾക്കും ഹൃദയം നിറഞ്ഞ ആശംസകൾ. നാടോടി പാട്ടുകൾക്കും നാടോടിനൃത്തത്തിനും കലാ-സംസ്കാരത്തിനും തനതായ വ്യക്തിത്വമുള്ള ഈ സംസ്ഥാനം പുരോഗതിയുടെ പുതിയ മാനദണ്ഡങ്ങൾ സ്ഥാപിക്കട്ടെ എന്ന് ഞാൻ ആശംസിക്കുന്നു."
(
ആരോഗ്യ, കുടുംബക്ഷേമ മന്ത്രാലയം
“75/25” സംരംഭം കേന്ദ്ര ആരോഗ്യ മന്ത്രാലയം പ്രഖ്യാപിച്ചു- 2025 ഓടെ രക്താതിസമ്മര്ദ്ദവും പ്രമേഹവുമുള്ള 75 ദശലക്ഷം ആളുകളെ പ്രാഥമികാരോഗ്യകേന്ദ്രങ്ങൾ മുഖേനയുള്ള സ്റ്റാൻഡേർഡ് കെയറിൽ ഉൾപ്പെടുത്തും
ന്യൂ ഡൽഹി: മെയ് 17, 2023
2025-ഓടെ രക്തസമ്മർദ്ദവും പ്രമേഹവുമുള്ള 75 ദശലക്ഷം ആളുകളെ കണ്ടെത്തുന്നതിനും സ്റ്റാൻഡേർഡ് കെയറിന് വിധേയമാക്കുന്നതിനുമുള്ള ഒരു മഹത്തായ സംരംഭത്തിന്, ലോക രക്താതിസമ്മര്ദ്ദ ദിനത്തോടനുബന്ധിച്ച്, ഇന്ന് കേന്ദ്ര ആരോഗ്യ കുടുംബ ക്ഷേമ മന്ത്രാലയം തുടക്കം കുറിച്ചു. കേന്ദ്ര ആരോഗ്യ മന്ത്രാലയവും ലോകാരോഗ്യ സംഘടനയും ചേർന്ന് സംഘടിപ്പിച്ച G20 കോ-ബ്രാൻഡഡ് പരിപാടിയായ “ആക്സിലറേറ്റിംഗ് ദി പ്രിവൻഷൻ ആൻഡ് മാനേജ്മെന്റ് ഓഫ് ഹൈപ്പർടെൻഷൻ ആന്റ് ഡയബറ്റിസ്” എന്ന പരിപാടി നിതി ആയോഗ് അംഗം  ഡോ. വി കെ പോൾ പ്രഖ്യാപിച്ചു. കേന്ദ്ര ആരോഗ്യ സെക്രട്ടറി ശ്രീ രാജേഷ് ഭൂഷൺ , ആരോഗ്യ മന്ത്രാലയം സ്പെഷ്യൽ സെക്രട്ടറി ശ്രീ എസ് ഗോപാലകൃഷ്ണൻ, തുടങ്ങിയവർ സന്നിഹിതരായിരുന്നു ലോകാരോഗ്യ സംഘടന ഡയറക്ടർ ജനറൽ ഡോ. ടെഡ്രോസ് അഥനോം ഗെബ്രിയേസസ്, WHO SEARO ഡയറക്ടർ ഡോ. പൂനം ഖേത്രപാൽ സിംഗ് എന്നിവർ പരിപാടിയെ വിർച്വലായി അഭിസംബോധന ചെയ്തു.
സാമൂഹികാധിഷ്ഠിത സമീപനത്തോടെ പ്രാഥമിക ആരോഗ്യ പരിരക്ഷാ തലത്തിൽ ആരംഭിക്കുന്ന ലോകത്തെ തന്നെ ഏറ്റവും വലിയ സാംക്രമികേതര രോഗങ്ങൾക്കുള്ള  പ്രാഥമിക ആരോഗ്യ പരിരക്ഷാ പദ്ധതിയായിരിക്കും ഇതെന്ന് ഡോ. പോൾ പറഞ്ഞു. വിഭവവിതരണം, ശേഷി വർദ്ധിപ്പിക്കൽ,സമാഹരണം, വിവിധ മേഖലകളിലെ സഹകരണം എന്നിവയിലൂടെ സാംക്രമികേതര രോഗങ്ങളെ നേരിടാനുള്ള സർക്കാരിന്റെ ദൃഢനിശ്ചയത്തെയാണ് ഇത് സൂചിപ്പിക്കുന്നതെന്ന് അദ്ദേഹം പറഞ്ഞു.
“ പ്രധാനമന്ത്രിയുടെ നേതൃത്വത്തിൽ, അമൃത് കാലിൽ അടുത്ത 25 വർഷത്തിനുള്ളിൽ ഇന്ത്യ ഒരു വികസിത രാഷ്ട്രമായി മാറാനുള്ള ദൃഢനിശ്ചയത്തിലാണ്. ഈ ലക്ഷ്യത്തിനായി, ആയുർദൈർഘ്യം, മാതൃമരണ നിരക്ക്, സാംക്രമികേതര രോഗനിയന്ത്രണം തുടങ്ങിയ സാമൂഹിക സൂചകങ്ങളിൽ വികസിത രാജ്യങ്ങൾക്ക് തുല്യമായ ഫലങ്ങൾ കൈവരിക്കാനുള്ള ശ്രമത്തിലാണ് ഇന്ത്യയെന്ന് ” അദ്ദേഹം ഊന്നിപ്പറഞ്ഞു. 2023-2024 കേന്ദ്ര ബജറ്റിന്റെ ഫലസൂചക രേഖയിൽ ആദ്യമായി രക്താതിസമ്മര്ദ്ദത്തെയും പ്രമേഹ ചികിത്സയെയും ഉൾപ്പെടുത്തി. ഇത് രക്താതിസമ്മര്ദ്ദത്തെയും പ്രമേഹ ചികിത്സയെയും പരിരക്ഷാ സേവനങ്ങളിലുൾപ്പെടുത്താനുള്ള സർക്കാരിന്റെ പ്രതിബദ്ധതയെ പ്രതിഫലിപ്പിക്കുന്നു.
ഈ മഹത്തായ സംരംഭത്തിന് ഇന്ത്യയെ അഭിനന്ദിച്ചുകൊണ്ട് ഡോ. ടെഡ്രോസ് അഥനോം ഗെബ്രിയേസസ് ഇങ്ങനെ പറഞ്ഞു. "2025-ഓടെ ഉയർന്ന രക്തസമ്മർദ്ദമുള്ള 75 ദശലക്ഷം ആളുകളിലേക്ക് പ്രാഥമിക ആരോഗ്യ പരിരക്ഷ എത്തിക്കുകയെന്ന ഇന്ത്യാ ഗവൺമെന്റിന്റെ ലക്ഷ്യം സാംക്രമികേതര രോഗങ്ങൾക്കുള്ള പ്രാഥമികാരോഗ്യ സംരക്ഷണത്തിൽ ലോകത്തെ തന്നെ ഏറ്റവും വലിയ പദ്ധതിയാണ്.
75/25 സംരംഭത്തിന് പുറമേ, സമൂഹവുമായി കൂടുതൽ ചേർന്ന് നിൽക്കുന്ന ആരോഗ്യ പരിപാലന സേവനങ്ങൾ സാക്ഷാത്കരിക്കുന്നതിനായി, സാംക്രമികേതര രോഗങ്ങൾക്കുള്ള സ്റ്റാൻഡേർഡ് ട്രീറ്റ്മെന്റ് വർക്ക്ഫ്ലോയിൽ 40,000 പ്രാഥമിക ആരോഗ്യ പരിരക്ഷ മെഡിക്കൽ ഉദ്യോഗസ്ഥരുടെ പരിശീലനത്തിനായി സശക്ത് പോർട്ടൽ ആരംഭിച്ചു. സാംക്രമികേതര രോഗങ്ങൾ തടയുന്നതിനും നിയന്ത്രിക്കുന്നതിനുമുള്ള ദേശീയ പരിപാടിയുടെ  പരിഷ്കരിച്ച പ്രവർത്തന മാർഗ്ഗനിർദ്ദേശങ്ങളും കൂടുതൽ വിപുലമായ പരിരക്ഷ ലക്ഷ്യമാക്കി പുറത്തിറക്കി. ക്രോണിക് ഒബ്സ്ട്രക്റ്റീവ് പൾമണറി ഡിസീസ് , ആസ്ത്മ, ക്രോണിക് കിഡ്നി ഡിസീസ് , നോൺ-ആൽക്കഹോളിക് ഫാറ്റി ലിവർ ഡിസീസ് NAFLD, എസ്ടി എലവേഷൻ ഓഫ് മയോകാർഡിയൽ ഇൻഫ്രാക്ഷൻ  എന്നിവയ്ക്ക് പുറമേ, രക്താതിമർദ്ദം, പ്രമേഹം, വായ്, സ്തന, ഗർഭാശയമുഖ അർബുദങ്ങൾ എന്നിവയുൾപ്പെടെയുള്ള മൂന്ന് സാംക്രമികേതര രോഗങ്ങളും പദ്ധതിയിലുൾപ്പെടുത്തിയിട്ടുണ്ട്.
SKY
(Visitor Counter : 100
മന്ത്രിസഭ
ഡല്ഹി മെട്രോയുടെ നാലാം ഘട്ടത്തിലെ മൂന്നു മുന്ഗണനാ ഇടനാഴികള്ക്കുള്ള ഫണ്ടിംഗ് രീതി പുനക്രമീകരിക്കുന്നതിന് മന്ത്രിസഭയുടെ അംഗീകാരം
ഡല്ഹി മെട്രോയുടെ നാലാംഘട്ടത്തില് അംഗീകരിക്കപ്പെട്ട 1) ഏറോസിറ്റി മുതല് തുഗ്ലക്കാബാദ് വരെ 2) ആര്.കെ. ആശ്രമം മുതല് ജനക്പുരിവരെ  3) മുകുന്ദ്പുര്-മജ്പൂര് എന്നീ മൂന്നു മുന്ഗണനാ ഇടനാഴികളുടെ ഫണ്ടിംഗ് രീതി പുനക്രമീകരിക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. ഇന്ത്യാ ഗവണ്മെന്റും ഗവണ്മെന്റ് ഓഫ് നാഷണല് കാപ്പിറ്റല് ടെറിറ്ററി ഓഫ് ഡല്ഹിയും തമ്മില് ഭൂമിയുടെ വില 50:50 എന്ന അനുപാതത്തിലായിരിക്കും പങ്കുവയ്ക്കുക. സുപ്രീംകോടതിയുടെ 2019 സെപ്റ്റംബര് 6ലെ ഉത്തരവിന്റെ അടിസ്ഥാനത്തില് ഡല്ഹിക്ക് മാത്രം ആധാരമാക്കിയുള്ള 2017ലെ മെട്രോ റെയില് പദ്ധതി നയത്തില് വരുത്തിയ ഭേദഗതിയനുസരിച്ചാണ് ഇത്.
പദ്ധതിയുടെ മൊത്തം ചെലവായ 24,948.65 കോടി രൂപയ്ക്ക് മാറ്റമുണ്ടാവില്ല. ഇന്ത്യാ ഗവണ്മെന്റിന്റെ സംഭാവന നിലവിലെ 4,154.20 കോടിയില് നിന്നും 4,643.638 കോടിയായി ഉയര്ത്തി, ഇതിന്റെ ഫലമായി മൊത്തം 489.438 കോടി രൂപയുടെ വര്ദ്ധനയുണ്ടായിട്ടുണ്ട്. ഡല്ഹി മെട്രോ റെയില് കോര്പ്പറേഷന് അടച്ചുതീര്ക്കേണ്ട ഉഭയകക്ഷി/ബഹുതല ഏജന്സികളില് നിന്നുള്ള പുറംവായ്പ 11,462.60 കോടിയില് നിന്നും 12,930.914 കോടിയായി ഉയര്ന്നതോടെ മൊത്തം 1,468.314 കോടി രൂപയുടെ വര്ദ്ധനയുണ്ടായിട്ടുണ്ട്.
പശ്ചാത്തലം
(ഡല്ഹി മെട്രോയുടെ നാലാംഘട്ടത്തിലെ മൂന്ന് മുന്ഗണന ഇടനാഴികള് 24,948.65 കോടി രൂപ ചെലവില് പൂര്ത്തിയാക്കുന്നതിന് 2019 മാര്ച്ചില് ഇന്ത്യാ ഗവണ്മെന്റ് അനുമതി നല്കിയിരുന്നു. ഇതിന്റെ ഫണ്ടിംഗ് രീതി 2017ലെ മെട്രോറെയില് നയത്തിന് അനുസരിച്ച് തീരുമാനിക്കുകയും ചെയ്തിരുന്നു. പാര്പ്പിട നഗരകാര്യ മന്ത്രാലയം ഇതിന്റെ ചെലവ് തങ്ങളുമായി ചേര്ന്നു തീരുമാനിച്ചപ്രകാരമുള്ള ചെലവ് പങ്കുവയ്ക്കല് രീതി അംഗീകരിക്കുന്നതുവരെ പണി തുടങ്ങേണ്ടതില്ലെന്ന് 2019 ഏപ്രിലില് ഗവണ്മെന്റ് ഓഫ് നാഷണല് കാപ്പിറ്റല് ടെറിറ്ററി ഓഫ് ഡല്ഹി ഡല്ഹി മെട്രോ റെയില് കോര്പ്പറേഷന് നിര്ദേശം നല്കി.
സുപ്രീംകോടതിയുടെ ഇടപെടലിന് ശേഷം 2019 ഏപ്രിലില് പണി ആരംഭിച്ചു. തങ്ങളുടെ 2019 സെപ്റ്റംബര് ആറിലെ ഉത്തരവില് സുപ്രീംകോടതി പ്രവര്ത്തന നഷ്ടവും രൂപയുടെ മൂല്യത്തിലെ ചാഞ്ചല്യവും മൂലം പുറം വായ്പകള് തിരിച്ചടയ്ക്കാന് സ്പെഷ്യല് പര്പ്പസ് വെഹിക്കിളായ ഡല്ഹി മെട്രോ റെയില്കോര്പ്പറേഷന് കഴിഞ്ഞില്ലെങ്കില് സ്റ്റേറ്റ് വഹിക്കണമെന്ന 2017ലെ മെട്രോ റെയില് നയത്തിലെ വ്യവസ്ഥകള് നിലനിര്ത്തിക്കൊണ്ട് ഉത്തരവ് പുറപ്പെടുവിച്ചു. ഡല്ഹിക്ക് മാത്രം ഈ നയത്തില്നിന്നു വ്യതിചലിക്കുന്നതിനുള്ള നിര്ദ്ദേശം നല്കുകയും ഭൂമിയുടെ വില ഇന്ത്യാ ഗവണ്മെന്റും ഗവണ്മെന്റ് ഓഫ് നാഷണല് കാപ്പിറ്റല് ടെറിറ്ററി ഓഫ് ഡല്ഹിയും തമ്മില് 50:50 അനുപാതത്തില് പങ്കുവയ്ക്കണമെന്നു നിര്ദേശിച്ചു. അതിന്റെ അടിസ്ഥാനത്തില് 2017ലെ മെട്രോ റെയില് കോര്പ്പറേഷന് നയം ഭേദഗതി ചെയ്യുകയും ചെയ്തു.
MRD
മന്ത്രിസഭ
850 മെഗാവാട്ട് റാറ്റിൽ ജലവൈദ്യുത പദ്ധതിക്ക് 5281.94 കോടി രൂപയുടെ നിക്ഷേപം നടത്താൻ കേന്ദ്ര മന്ത്രിസഭയുടെ അംഗീകാരം
കേന്ദ്രഭരണ പ്രദേശമായ ജമ്മു കാശ്മീരിലെ കിഷ്ത്വാർ ജില്ലയിലുള്ള ചെനാബ് നദിയിൽ സ്ഥിതിചെയ്യുന്ന 850 മെഗാവാട്ട് റാറ്റിൽ ജലവൈദ്യുത പദ്ധതിക്ക് 5281.94 കോടി രൂപയുടെ നിക്ഷേപം നടത്താൻ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭാ യോഗം അംഗീകാരം നൽകി. നാഷണൽ ഹൈഡ്രോ ഇലക്ട്രിക് പവർ കോർപ്പറേഷനും  ജമ്മു കശ്മീർ സ്റ്റേറ്റ് പവർ ഡെവലപ്മെന്റ് കോർപ്പറേഷൻ ലിമിറ്റഡിനും  യഥാക്രമം 51%, 49% ഓഹരി പങ്കാളിത്തത്തോടെയാണ് പുതിയ ജോയിന്റ് വെഞ്ച്വർ കമ്പനി  സംയോജിച്ച് പ്രവർത്തിക്കുന്നത്.
പ്രധാന സവിശേഷതകൾ
റാറ്റിൽ എച്ച്ഇ പദ്ധതിയുടെ  നിർമാണത്തിനായി ജെവിസിയിൽ ജെകെഎസ്പിഡിസിയുടെ ഇക്വിറ്റി സംഭാവനയ്ക്കായി 776.44 കോടി രൂപ കേന്ദ്രം നൽകും. എൻഎച്ച്പിസി അതിന്റെ ആഭ്യന്തര വിഭവങ്ങളിൽ നിന്ന് 808.14 കോടി രൂപ നിക്ഷേപിക്കും. റാറ്റിൽ പദ്ധതി 60 മാസത്തിനുള്ളിൽ കമ്മീഷൻ ചെയ്യും. പദ്ധതിയിൽ നിന്ന് ഉൽപാദിപ്പിക്കുന്ന വൈദ്യുതി ഗ്രിഡിന് നൽകാൻ സഹായിക്കുകയും ഊർജ്ജ വിതരണ നില മെച്ചപ്പെടുത്തുകയും ചെയ്യും.
നടപ്പാക്കൽ തന്ത്രം
പദ്ധതി പ്രാവർത്തികമാക്കുന്നതിന് കേന്ദ്രഭരണ പ്രദേശമായ ജമ്മു കശ്മീർ ഗവൺമെന്റ് ജല ഉപയോഗ ചാർജുകൾ 10 വർഷത്തേക്ക് ഒഴിവാക്കും. ജിഎസ്ടിയുടെ  സംസ്ഥാനത്തിന്റെ വിഹിതം തിരിച്ചടയ്ക്കുകയും സ്വതന്ത്ര വൈദ്യുതി ഒഴിവാക്കുകയും ചെയ്യും.
ലക്ഷ്യങ്ങൾ
പദ്ധതിയുടെ നിർമാണ പ്രവർത്തനങ്ങൾ 4000 ത്തോളം പേർക്ക് പ്രത്യക്ഷവും പരോക്ഷവുമായ തൊഴിൽ നൽകും. കേന്ദ്രഭരണ പ്രദേശമായ ജമ്മു കശ്മീരിലെ മൊത്തത്തിലുള്ള സാമൂഹിക-സാമ്പത്തിക വികസനത്തിന് ഇത് സഹായിക്കും. കൂടാതെ ജമ്മുകാശ്മീര്ർ കേന്ദ്രഭരണ പ്രദേശത്തിന് പദ്ധതിയുടെ 40 വർഷക്കാലയളവിൽ 5289 കോടി രൂപയുടെ സൌജന്യ വൈദ്യുതിയും ജലത്തിന്റെ യൂസർ ചാർജ്ജിന് മേൽ ഈടാക്കുന്ന ലെവിയിലൂടെ 9581 കോടി രൂപയും ലഭിക്കും.
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഓഗസ്റ്റ് 17, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 208.57 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 25,90,557 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 1,05,058 പേർ; ചികിത്സയിലുള്ളത് ആകെ രോഗബാധിതരുടെ 0.24%
കഴിഞ്ഞ 24 മണിക്കൂറിനിടെ 15,220 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,36,54,064 ആയി; രോഗമുക്തി നിരക്ക് 98.57%
(കഴിഞ്ഞ 24 മണിക്കൂറിൽ 9,062 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 2.49%; പ്രതിവാര രോഗസ്ഥിരീകരണ നിരക്ക് 4.38%
ആകെ നടത്തിയത് 88.10 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 3,64,038 പരിശോധനകൾ
RRTN
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 88.34 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 23,529 പേർക്ക്
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തിൽ താഴെ മാത്രം; നിലവിൽ 0.82 ശതമാനം; 2020 മാർച്ചിനുശേഷം ഏറ്റവും കുറഞ്ഞ നിലയിൽ
രാജ്യത്ത് നിലവിൽ ചികിത്സയിലുള്ളത് 2,77,020 പേർ; 195 ദിവസത്തിനിടെ ഏറ്റവും കുറവ്
രോഗമുക്തി നിരക്ക് 97.85%; 2020 മാർച്ചിനുശേഷം ഏറ്റവും ഉയർന്ന നിലയിൽ
കഴിഞ്ഞ 24 മണിക്കൂറിനിടെ 28,718 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,30,14,898 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 97 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 31 ദിവസമായി 3 ശതമാനത്തിൽ താഴെ
ആകെ നടത്തിയത് 56.89 കോടി പരിശോധനകൾ.
(
പ്രധാനമന്ത്രിയുടെ ഓഫീസ്
ഇടുക്കി രാജമലയില് ഉരുള്പൊട്ടലില് ജീവഹാന സംഭവിച്ചതില് പ്രധാനമന്ത്രി അനുശോചിച്ചു; നഷ്ടപരിഹാരം പ്രഖ്യാപിച്ചു
ഇടുക്കി രാജമലയില് ഉരുള്പൊട്ടലില് ജീവഹാനി സംഭവിക്കാനിടയായതില് പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. പ്രധാനമന്ത്രി ട്വീറ്റ് ചെയ്തു: 'ഇടുക്കി രാജമലയില് ഉരുള്പൊട്ടല് നിമിത്തം ജീവഹാനി സംഭവിച്ചതു ദുഃഖിപ്പിക്കുന്നു. ദുഃഖപൂര്ണമായ വേളയില് ഉറ്റവരെ കുറിച്ച് ഓര്ത്തു വ്യസനിക്കുന്ന കുടുംബങ്ങളുടെ ദുഃഖത്തില് പങ്കുചേരുന്നു. പരുക്കേറ്റവര് വേഗം സുഖം പ്രാപിക്കട്ടെ. ദേശീയ ദുരന്ത നിവാരണ സേനയും ഭരണ സംവിധാനവും ദുരിതബാധിതര്ക്കു സഹായം എത്തിക്കുന്നുണ്ട്.'
ഉരുള്പൊട്ടലില് ജീവന് നഷ്ടപ്പെട്ടവരുടെ ബന്ധുക്കള്ക്കു രണ്ടു ലക്ഷം രൂപ വീതവും പരുക്കേറ്റവര്ക്ക് 50,000 രീപ വീതവും പ്രധാനമന്ത്രി നഷ്ടപരിഹാരം പ്രഖ്യാപിച്ചു.
വാണിജ്യ വ്യവസായ മന്ത്രാലയം
നേരിട്ടുള്ള വിദേശ നിക്ഷേപം
നേരിട്ടുള്ള വിദേശ നിക്ഷേപം  പ്രോത്സാഹിപ്പിക്കുന്നതിന് നിക്ഷേപ സൗഹൃദവും ശക്തവുമായ നയത്തിലൂടെ ഗവൺമെന്റ് പല മേഖലകളിലും 100% എഫ്ഡിഐ സാധ്യമാക്കുന്നു.
2019-2020 സാമ്പത്തിക വർഷത്തിൽ,74.39 ശതകോടി ഡോളറിന്റെ  എക്കാലത്തെയും ഉയർന്ന നേരിട്ടുള്ള വിദേശ നിക്ഷേപമാണ് രാജ്യത്ത് ഉണ്ടായത്.
ആകർഷകവും നിക്ഷേപസൗഹൃദവുമായ കേന്ദ്രമായി ഇന്ത്യയെ നിലനിർത്തുന്നതിന് എഫ്ഡിഐ സംബന്ധിച്ച നയം നിരന്തരം അവലോകനം ചെയ്തു വരുന്നു. ബന്ധപ്പെട്ട കക്ഷികളുമായി നയത്തിൽ നിരന്തരം ചർച്ചകൾ നടത്തുകയും അവരുടെ നിർദ്ദേശങ്ങളും അഭിപ്രായങ്ങളും പരിഗണിച്ച് ആവശ്യമായ മാറ്റങ്ങൾ വരുത്തുകയും ചെയ്യുന്നു.
കേന്ദ്ര വാണിജ്യ വ്യവസായ സഹമന്ത്രി ശ്രീ സോം പ്രകാശ് ഇന്ന് ലോക്സഭയിൽ എഴുതി നൽകിയ മറുപടിയിലാണ് ഇക്കാര്യം വ്യക്തമാക്കിയിരിക്കുന്നത്.
(Visitor Counter : 103
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
ലോക്പാൽ ഓൺലൈൻ ഉദ്ഘാടനം ചെയ്തു
(ന്യൂഡൽഹി, ഡിസംബർ 13, 2021
'ലോക്പാൽ ഓൺലൈൻ' എന്ന പരാതികൾ കൈകാര്യം ചെയ്യുന്നതിനുള്ള ഡിജിറ്റൽ പ്ലാറ്റ്ഫോം, ലോക്പാൽ ഓഫ് ഇന്ത്യയുടെ ചെയർപേഴ്സൺ ജസ്റ്റിസ് പിനാകി ചന്ദ്ര ഘോഷ് ഇന്ന് ഉദ്ഘാടനം ചെയ്തു. http://lokpalonline.gov.in എന്ന വെബ്സൈറ്റിൽ എവിടെനിന്നും എപ്പോൾ വേണമെങ്കിലും ഏതൊരാൾക്കും പരാതികൾ ഫയൽ ചെയ്യാം.
2013ലെ ലോക്പാൽ, ലോകായുക്ത ആക്ട് പ്രകാരം പൊതു പ്രവർത്തകർക്കെതിരായ പരാതികൾ പൂർണമായും കൈകാര്യം ചെയ്യുന്നതിനുള്ള ഡിജിറ്റൽ പരിഹാരമാണ് 'ലോക്പാൽ ഓൺലൈൻ' എന്ന് ചടങ്ങിൽ സംസാരിച്ച ജസ്റ്റിസ് പിനാകി ചന്ദ്ര ഘോഷ് പറഞ്ഞു. ഉത്തരവാദിത്തമുള്ളതും സുതാര്യവും കാര്യക്ഷമവുമായ രീതിയിൽ വേഗത്തിൽ പരാതികൾ തീർപ്പാക്കാൻ ഇത് സഹായിക്കും.
ഓരോ പരാതിക്കാരനും പരാതിയുടെ തൽസ്ഥിതി മനസ്സിലാക്കുന്നതിന് ഈ പോർട്ടൽ വഴി ഒരു ഡാഷ്ബോർഡ് നൽകുന്നു. പരാതിയുടെ വിവിധ ഘട്ടങ്ങളിൽ ഇമെയിൽ അലേർട്ടുകളും എസ്എംഎസും ലഭിക്കും. ലോക്പാൽ അല്ലെങ്കിൽ അതിന്റെ ഏതെങ്കിലും ബെഞ്ചുകൾ പാസാക്കിയ ഉത്തരവിന്റെ പകർപ്പും പരാതിക്കാർക്ക് ലഭിക്കും.
മുകളിൽ സൂചിപ്പിച്ചവ കൂടാതെ ഈ ഡിജിറ്റൽ പ്ലാറ്റ്ഫോമിന്റെ പ്രധാന സവിശേഷതകളിൽ ഇവ ഉൾപ്പെടുന്നു:പരാതിയുടെ സ്രോതസ്സ് രഹസ്യമായി സൂക്ഷിക്കുന്നുകേന്ദ്ര വിജിലൻസ് കമ്മീഷൻ, സി ബി ഐ, മറ്റ് അന്വേഷണ ഏജൻസികൾ എന്നിവർക്ക് അവരുടെ റിപ്പോർട്ടുകൾ നേരിട്ട് ‘ലോക്പാൽ ഓൺലൈൻ’ പ്ലാറ്റ്ഫോമിൽ അപ്ലോഡ് ചെയ്യാൻ കഴിയുംഅന്വേഷണ ഏജൻസികൾക്ക് ഇ-മെയിലുകളിലൂടെയും എസ് എം എസ് വഴിയും ഓർമ്മപ്പെടുത്തലുകൾആവശ്യാനുസരണം അനലിറ്റിക്കൽ റിപ്പോർട്ടുകൾ സൃഷ്ടിക്കൽ
നിലവിൽ തപാൽ വഴിയോ ഇ-മെയിൽ വഴിയോ അല്ലെങ്കിൽ നേരിട്ടോ നൽകുന്ന പരാതികൾ മാത്രമാണ് ലോക്പാൽ പരിഗണിയ്ക്കുന്നത്.
സൂക്ഷ്മ, ചെറുകിട, ഇടത്തരം മന്ത്രാലയം
എം.എസ്.എം.ഇ മേഖലയിലെ പദ്ധതികള്,ആശയങ്ങള്, ഗവേഷണങ്ങള് എന്നിവ ഉള്ക്കൊള്ളിച്ചുകൊണ്ടുള്ള പോര്ട്ടലിന് തുടക്കം
സൂക്ഷ്മ, ചെറുകിട, ഇടത്തരം സംരംഭ മേഖലയിലെ സമഗ്ര വിവരങ്ങളുള്ക്കൊള്ളിച്ചുകൊണ്ടുള്ള പോര്ട്ടലിന്റെ  ഉദ്ഘാടനം കേന്ദ്ര ഉപരിതല ഗതാഗത മന്ത്രി ശ്രീ. നിതിന് ഗഡ്കരി ഇന്ന് നാഗ്പൂരില് വീഡിയോ കോണ്ഫറന്സിലൂടെ നിര്വഹിച്ചു.
കേന്ദ്ര- സംസ്ഥാന- കേന്ദ്രഭരണ പ്രദേശങ്ങളിലെ ഗവണ്മെന്റുകളുടെ എല്ലാ പദ്ധതികളും ഈ വെബ്സൈറ്റില് ഉള്പ്പെടുത്തിയിട്ടുണ്ട്. ഈ മേഖലയിലെ പുതിയ ആശയങ്ങള്, ഗവേഷണങ്ങള് എന്നിവ അപ്ലോഡ് ചെയ്യുന്നതിനും സൈറ്റില് സൗകര്യമൊരുക്കിയിട്ടുണ്ട്, ആശയങ്ങള് സമാഹരിക്കുന്നതിനും ഇവ ക്രൗഡ് സോഴ്സിംഗിലൂടെ വിലയിരുത്തുന്നതിനും സംവിധാനമുണ്ട്. മൂലധന സമാഹരണം വിദേശ പങ്കാളിത്തം എന്നിവയ്ക്കും വെബ്സൈറ്റ് സഹായിക്കും.
ചെറുകിട ഇടത്തരം വ്യവസായ മേഖലയില് ഈ പോര്ട്ടല് വലിയ മാറ്റത്തിന് വഴിതെളിക്കുമെന്നും സമ്പദ്വ്യവസ്ഥക്ക് ഗുണകരമാകുമെന്നും ശ്രീ ഗഡ്കരി പറഞ്ഞു. ഓരോ മേഖല തിരിച്ചുള്ള വര്ഗ്ഗീകരണവും വിവര വിശകലനവും ജീവിത വിജയകഥകളും പോര്ട്ടലില് ഉള്പ്പെടുത്തണമെന്നും ഇത് മറ്റുള്ളവര്ക്ക് പ്രചോദനമാകുമെന്നും അദ്ദേഹം നിര്ദേശിച്ചു. ഗുണനിലവാരം മെച്ചപ്പെടുത്താന് ഗവേഷണം, സാങ്കേതികവിദ്യ, നൂതനത്വം എന്നിവയില് കൂടുതല് ശ്രദ്ധ ചെലുത്തണമെന്നും അദ്ദേഹം പറഞ്ഞു
താല്പര്യമുള്ളവര്ക്ക് തങ്ങളുടെ ആശയങ്ങളോ ഗവേഷണഫലങ്ങളോ ഈ പോര്ട്ടലില് രേഖപ്പെടുത്താനാവും. ഇത് ബന്ധപ്പെട്ട ഉദ്യോഗസ്ഥര് പരിശോധിച്ച് പൊതുജനങ്ങള്ക്കായി പ്രസിദ്ധീകരിക്കും. രജിസ്റ്റര് ചെയ്ത ഉപയോക്താക്കള്ക്ക് ഈ ആശയങ്ങളെ വിലയിരുത്താനാകും. കൂടാതെ മൂലധനനിക്ഷേപത്തിന് താല്പര്യമുള്ളവര്ക്ക് ബന്ധപ്പെട്ട ആശയംപങ്കുവെക്കുന്നവരോട് ബന്ധപ്പെടാനും തുടര്പ്രവര്ത്തനത്തിനും അവസരമൊരുക്കും.
ആശയം, നൂതനത്വം , ഗവേഷണം എന്നിവയ്ക്കുള്ള ഓണ്ലൈന് ഫോമുകള് അഞ്ച്- ആറ് മിനിറ്റിനുള്ളില് എളുപ്പത്തില് പൂരിപ്പിക്കാനാകും. ഇഷ്ടമുള്ള മേഖല തെരഞ്ഞെടുക്കാനും താല്പര്യമുള്ളവ  രേഖപ്പെടുത്താനും സംവിധാനമുണ്ട്.
ഉദ്ഘാടനച്ചടങ്ങില് കേന്ദ്ര സൂക്ഷ്മ, ചെറുകിട ഇടത്തരം സംരംഭ മന്ത്രാലയം സഹമന്ത്രി പ്രതാപ് ചന്ദ്ര സാരംഗി, മന്ത്രാലയം സെക്രട്ടറി ഡോ. അരുണ് കുമാര് പാണ്ഡെ, ഡെപ്യൂട്ടി കമ്മീഷണര് റാം മോഹന് മിശ്ര, മുതിര്ന്ന ഉദ്യോഗസ്ഥര് എന്നിവരും പങ്കെടുത്തു.
(